XVI виш йисан юкьвара Нугъай Ордадин кьилел чIехи мусибатар атанай. Уьлкведин къене авай улусрин кьилерин арада сиясатдин женгер гатIумнай. Идан нетижада Орда зайиф хьана са шумуд паяриз чкIанай — ЧIехи Орда, ГъвечIи Орда ва муькуь чилер. XVII виш йисан сифте кьилера Нугъай Ордадин эгьлияр Урусатдин кьиблепатан сергьятриз, Кьиблепатан Поволжьедай Къавкъаздал кьван ва Крымдилай бессарабиядин чуьллерал кьван авай чилерал барабар тушиз чкIанай. XVIII виш йисан эхирда нугъайрин са пай гьамишалух Турциядиз хъфенай.